I bunnen av Tjuvfjorden ligger Tjuvfjordlaguna, en lagune som ligger opp mot Deltabreen. I nordlig retning, fra bunnen av Tjuvfjorden, strekker dalføret Dyrdalen seg videre. Vika er forholdsvis grunn, med dybder ned mot tretti meter. Kong Ludvigøyane som ligger noe vest for Tjuvfjorden, regnes i mange sammenhenger som en del av vika. Tjuvfjorden er, i likhet med områdene omkring, et viktig område for isbjørn.